JohanHeinsen/ENO huggingface dataset:
Viborger Samler, 1848-07-10
Som bekjendt have Borgerne i Flensborg nyligen protesteret imod den saakaldte provisoriske Regjering og dens vilkaarlige Foranstaltninger. Denne har, i Overeensstemmelse med sin tidligere Fremgangsmaade, deraf taget Anledning til, uden Videre at lade flere loyale Flensborgere, fængsle og som Forbrydere bortslæbe til Rendsborg. Regjeringen har hos de herværende udenlandske Diplomater allerede gjort de fornødne Skridt til at bevirke disse uskyldige Landsmænds Befrielse, som derfor forhaabentlig ikke (Berl. Tid.) længe vil udeblive.
Viborger Samler, 1848-07-10
Sønderborg, Onsdag den 5te Juli, Aften Kl. 9 1/2 Løvenskjolds skjønt smykkede Kiste ankom hertil igaar. Under hans Lidelser har Fjenden behandlet ham med Omsorg, Venlighed, ligesom hans Liig med Omsorg bragtes fra Flensborg hertil Byen. Han havde nemlig yttret før sin Død det Ønske, at han gjerne vilde hvile ved Siden af sine den 5te Juni faldne Vaabenbrødre, som vi her jordede med stor Høitidelighed. For en Time siden begravede vi Liget af vor norske hengivne Ven. Den for Fjenden fra Dyppel bortflygtede danske Provst Carstens, holdt en smuk Liigtale over ham. Byens og Omegnens unge Damer havde skienket hans smagfulde Kiste et rigt Blomsterflor. En skjøn Laurbærkrands fra Ulkebølle Præstegaard slyngede sig om røde og hvide Roser paa Kistelaaget. Flere Embedsmænd og alle Militaire, som vare tilstede og tjenestefrie, fulgte med i Toget, der sluttedes af en stor Deel af Underclasserne; de norsk svenske Frivillige bare Liget fra Kirken til Graven, hvor de offrede deres tabte Landsmand deres varme Afskedstaarer. Det var henimod Aften, og Solens Straaler kastede gjennem Træerne deres røde Skjær over den aabne Grav og over de duftende Krandse paa Høiene, som gjemme vore faldne Brødre - ved hvis Side Løvenskjold havde kæmpet, ved hvis Side han her vilde blunde. En stor Mængde Folk, at hver Kjøn, af alle Samfundsclasser, dannede en tæt Kreds om denne Plet, om disse Grave, hvor Pantet paa dansk Troskab, Mod og Hengivenhed, var trygt forvaret i det fælleds moderlige Skjød. Mængden stod længe og stirrede med stille Veemod paa disse friske Høie, som om man der i Haabet faae Sædekornet nedlagt, hvoraf en en bedre Fremtid skulde spire og begrunde Danmarks Ære. (Berl. Tid.)¬
Viborger Samler, 1848-07-10
J den russiske Kaukasusarmee skal man have opdaget, at den mineralske Naphta er et meget virksomt Middel mod Cholera. (Hp. A.)
Viborger Samler, 1848-07-10
Paa Hs. Maj. Kong Oscars Fødselsdag d. 4de De drog en talrig Mængde af Odense Byes Jndvaanere af alle Stænder i Procession med Musik og Faner til det i Dagens Anledning festlig smykkede Torv, hvor en endnu større Masse sluttede sig til dem og hvor den forsamlede Mængde efter en Jndledningstale af Borgerrepræsentanternes Formand, Procurator S. Hansen, bragte Sverrigs og Norges høie Drot et enthusiastisk 9 Gange gjentaget Leve! Ogsaa for vore svenske og norske Brødre, for vor egen elskede Konge og for vor tappre Armee udbragtes et Leve, der jublende gjentoges af Folket. Hvert Leve indledtes med en passende Tale og flere smukke Sange bleve afsungne. (Hp. Av.)
Viborger Samler, 1848-07-10
Jdet vi bemærke, at de med Dagsposten ankomne havnske Blade aldeles ikke omtale nogen Vaabenstilstands Afslutning, meddele vi nedenstaaende Efterretning herom fra Hamborg af 5te Juli. "Af tilforladelig Kilde kunne vi idag meddele Stadfæstelsen af den allerede meddeelte Efterretning, at der den 2den Juli er afsluttet i Kbhavn en Vaabenstilstand paa 3 Maaneder imellem Tydskland og Danmark, hvilken Stilstand er – saaledes som vi idag erfare - stillet under Englands og Ruslands Garanti og underkastet en tre Maaneders Opsigelse. Acten sendtes efter Afslutningen til Berlin for at ratificeres. Angaaende Betingelse for Vaabenstilstanden, da have vi kun at føie til vor tidligere Meddelelse, at efter Rygtet ei alene Hertugdom met Slesvig, men ogsaa Holsten skal rømmes med Undtagelse af Altona, hvor en lille tydsk Garnison skal blive tilbage, medens der ligeledes vil blive en lille dansk Besætning tilbage paa Øen Als for der at beskytte Hospitalerne. Foruden Skibene skulle ogsaa Fangerne gives tilbage; ogsaa ere Bestemmelser tagne angaaende Sammensætningen af en provisorisk Regjering i Slesvig, der skal indsættes, naar Hertugdommerne ere rømmede. Den Sum, den danske Regjering fordrer som Godtgjørelse for de preussiske Requisitioner i Jylland, anslaaes til 140000 Species. Betræffende den definitive Fred, der skal mæg les, skal det være stipuleret, at der saavel fra tydsk, som fra dansk Side skulle fra hver Side vælges to Voldgiftsmænd, som, naar de ei kunne blive enige i Udjævningsbetingelserne, skulle vælge en Opmand, hvis Afgjørelse skulde være at ansee som definitiv, og fra hvis Overvoldgiftskjendelse Appel ikke kunde finde Sted. – Jøvrigt maae vi bemærke, at de nærmere betingelser for Vaabenstilstanden endnu ikke ere blevne saa almindelige iblandt Publicum eller udbredte iblandt samme med saa stor Sikkerhed, at vi tør gjøre Krav paa fuldkommen Nøiagtighed med Hensyn til foranstaaende Anførsler." Efter Rygtet, siger Brsh. i sit nyeste Numer af Torsdagen den 6te Juli, vil 10 Dage efter stedfunden Ratification af Bestemmelserne i den imellem Tydskland og Danmark afsluttede Vaabenstilstand Frigivelsen finde Sted af de i Kjøbenhavn tilbageholdte tydske Skibe, og 6 Dage efter Ratificationen skal Ophævelsen af de tydske Havnes Blokade finde Sted.
Viborger Samler, 1848-07-10
Officiererne ved den saakaldte slesvig-holstenske Hær have til Jnsurgentforsamlingen fremsendt en Petition, hvori de protestere imod Personalunionens Ophævelse med Danmark, og imod den Beskyldning, at de skulle have krænket deres Eed til den danske Konge. Petitionen er ogsaa undertegnet af Officieraspiranterne og de Officierer, der ere ansatte efter den 24de Marts.
Viborger Samler, 1848-07-10
General Wrangel har forlagt sit Hovedqvarteer fra Christiansfeldt til Haderslev. Man har bemærket, at det tydske 10de Troppecorps foretager en tilbagevendende Bevægelse; i Sundeved synes, efter de nyeste Beretninger fra Krigsskuepladsen, den tydske Hovedstyrke at staae. J Pløn har en Tumult fundet Sted. For at gjenoprette Roligheden, hvis Afbrydelse kun søges i Nærings løshed, ere 100 Md. afmarscherede fra Rendsborg.
Viborger Samler, 1848-07-10
Ogsaa Mecklenborg-Strelitz har nu sendt sit Contingent, til det 10de Armeecorps. Den 29de Juni passerede dette Altona og udgjorde 600 Mand. (J denne Anledning siger Hemp. Avl, Prindsessens Appanage maa da vel nu falde bort.)
Viborger Samler, 1848-07-10
Veile, den 8de Juli. Efter Forlydende skal der fra Krigsministeriet være indløbet en Skrivelse til Amtet, ifølge hvilken de Mænd, som under den fjendtlige Occupation have kjøbt af de Heste, Fjenden her solgte ved Auction, skulle levere de med Militair-Mærket brændte tilbage, imod at erholde den derfor givne Pengesum udbetalt. Dog gielder dette kun de gode Heste; de daarlige kunne de (Veile Av.) beholde. Horsens. Skjøndt sikkert hver ærlig dansk Mand har været villig til efter bedste Evne at bidrage sin Skjærv til Fædrelandet i denne faretruende Tid, troe vi dog ikke at ret mange af vor Byes Omegn have gjort større Opoffrelser end Hr. Hofjægermester de Thygeson til Mattrup. Han har nemlig stillet 5 Rideheste til Armeens Disposition, ydet 500 Rbd., som frivillig Bidrag til Hestes Anskaffelse til Armeen, stillet 2 Skarpskytter, som han har munderet og udrustet med Vaaben, samt eqviperet en Trompeter. Efter alle disse Opoffrelser har Hr. de Thygeson selv hengivet sig til Armeen, og er der ansat som Ordonants-Officeer. Ved sin Afreise den 2den dennes ledsagedes han et Par Miil paa Veien af Beboerne i to af de ham nærmest liggende Sogne. (Horf. Av.)
Viborger Samler, 1848-07-10
For nogle Dage siden er i Sivene ved Liimfjordens nordre Bredde, noget østen for Rerups Teglværk, fundet et mandligt Liig af Middelstørrelse, men i en meget forraadnet Tilstand, manglende baade Hoved, Underarme- og Fødder, ligesom der næsten ogsaa kun var Knokler tilbage af Overarmene og Benene til Knæerne. Liget var iført en blaa, ulden Skjorte, sort Silkehalstørklæde, hvide uldne Underbeenklæder og derover Beenklæder af lyseblaat og sort smaatærnet uldent Tøi. De, der kunne give nogen Oplysning om dette Liig og navnlig om hvilken Person det i levende Live har været, opfordres igjennem Aalb. Av. til snarest muligt at melde sig paa Kjær Herreds Contoir i Nørresundby.
Viborger Samler, 1848-07-10
Handels-Efterretninger. Afsætningen af fremmede Producter fra Kjøbenhavn til Provindserne tiltager; der haves navnlig betydelige Forraad af Colonialvarer, Kaffeprisen holder sig paa 16 a 17 og St. Croix Sukker efter Qvalitet 13 a 14 1/2 Rbs.
Viborger Samler, 1848-07-10
J Juni Maaned har Tilførselen af Kornvarer til Kjøbenhavn været omtrent 43,000 Tdr. og deraf 13,000 Tdr. Rug; Udførselen var (meest Byg og Havre) ialt 12,000 Tdr. Randers, den 8de Juli. Det igaar og iforgaars her afholdte Hestemarked havde, paa Grund af de stedfindende Forhold, naturligviis kun liden Betydning. Jmidlertid havde der dog indfundet sig endeel sjællandske Hestehandlere og de almindelige Priser paa gode Heste vare fra 130 til 140 og 150 Rbd. Over Søndrebro udførtes 92 Kobbelheste. (Rd. Av.)
Viborger Samler, 1848-07-10
Reisende. Med Dampskibet Jris" fra Kjøbenhavn til Aarhuus, den 8de Juli. Baron Adeler, Major Sass, Grosserer Prætorius, Cancellieraad Fabricius, Frøken Blicher, Jfr. Fabricius, Fru Føns, Capelmusicus Noack, Fru Soetmann med Datter, Frøknerne E. og L. Rosenstand, Capelmusicus Andersen, Fru Glass, Assessor Norberg, Fru Schmidt med Datter, Mad. Welsch og Grøndahl, Fru Schjøtz, Maler Kamp, Fuldmægtig Marcussen, Jfr. Jensen og Capers, Mad. Mygind og Jacobsen, Jfr. C. og P. Lund, Fru Fogh med Datter, Fuldm. Schlegel, Kbm. Boye, Proprt. Sachmann, Bager Bruun, Hr. Stevenius, Typograph Bay, Student Thorsen, Frøken Arenstorff, Fru Jacobsen, Frøken Myhre, Mad. Melbye, Grosserer Petersen, og Johansen, Fabr. Stein, Pastor Lund, Enkefrue Rottwidt, Musicus Nyborg, Jfrne Christensen, Claudi og Fohlmann, Dhrr. Nees, Propr. Landmark, Studenterne Dalsgaard og Stockholm, Oberstl. Linstow, Mad. Friis, Jfr. Friis, Dr. Fogh, Kbm. Bloch, Urtekr. Jensen, Fru Commandeurinde, Lütken med Datter, Kbm. Ellgen, Gaardeier C. Møller, Fru Jermiin, Hr. Riis med Kone, Seilmager Brasen, Mad. Hermann, Jfr. Gjørling, Farver Gall med Datter, Jfr. Ryder, Mad. Nissen, Kurvemager Giese, Lieutn. Gulstad. Jalt 120.
Viborger Samler, 1848-07-10
Døde. Kjøbenhavn: Toldinspecteur i Randers, Kammerraad Axel Fog, 61 Aar (efter flere Aars tiltagende Svaghed, død den 29de Juni paa Frederiks Hospital); forhenv. Eier af Strømølle, Sammel Johannes Wassard; Hanna Christiane Nielsen, f. Buthersach, 36 Aar. – Ulse: Johanne Henriette Valentine Nielsen, 23 Aar. - Odense: Gjæstgiver Peter Nielsen; Skomagermester Pedersens Hustrue, Ane Sophie, f. Gullard, 65 Aar. - Haderslev, Frivillig Constabel ved Espingolerne, Niels Peter Kruse, 20 Aar. (Han faldt den 29de Juni, om Eftermiddagen, gjennemboret af en fjendtlig Kanonkugle, paa sin Post ved Sønderbroen). - Horsens; Forhenv. Skibstømmermester Jens Hansen Møller, 78 Aar.
Viborger Samler, 1848-07-10
Onsdagen den 12te d. M. holdes Viborg Stifts aarlige Landemode i Domkirken. Gudstjenesten begynder Kl. 10; Undertegnede prædiker. Dagen derefter, Torsdag Kl. 10, holder Stiftets Bibelselskab sin aarlige Generalforsamling. Viborg, den 9de Juli 1848. N. F. Øllgaard.
Viborger Samler, 1848-07-10
AVERTISSEMENTS. Det bler herved min sorgelige Lod at bekjendtgjøre for fraværende og deeltagende Slægt, og Venner, at det har behaget Dødens og Li rets Herre, efter mange Aars Svagelighed og 6 Dages, tildeels meget smerteligt, Sygeleie, Søndagen den 25de Juni, Kl. 9 1/2 Formiddag. at bortkalde til et bedre Lir min kjære Fader. Proprietair Peter Skow til Bustrup, i hans Alders 68de Aar.
Viborger Samler, 1848-07-10
Den Agtelse og Kjerlighed, den salig Afdøde nød hos sine Samtidige, der kjendte ham, vil stedse berdre hans Minde, og være mig en Trøst under min velgrundede Sorg. Som hans Vandel, saa vor og hans Bortgang blid og rolig. Nu er hen indgaaet til den himmelske Fred, hvorhen han alt i nogen Tid havde ønsket sig, og hvorom han paa sin Dødsseng, inderligen bed. Fred med hans Stor! Mathias Skow.
Viborger Samler, 1848-07-10
At Presentationen af de af Viborg Amt ved Anordningen den 22de f. M. udskrevne Heste vil finde Sted saaledes, at de af Viborg By, Fjends, Nørlyng, Sønderlyng, Middelsom, Lysgaard, Hids, Holberg og Rinds Herreder presenteres Løverdagen den 15de Dennes i Viborg paa Torvet ved Raad skuen, og de fra Skive By samt Salling Herreder udskrevne Heste presenteres Mandagen den 17de Dennes paa Torvet i Skive, bekjendtgjøres herved med Tilføiende, at Presentationen i Viborg begynder Formiddag Kl. 8 og i Skive Formiddag Kl. 10. Viborg Stiftamt, den 10de Juli 1848.
Viborger Samler, 1848-07-10
J Stiftamtmandens Fraværelse, Bregendahl, const.
Viborger Samler, 1848-07-10
J Ugen fra 2den til 9de Juli er til Comiteen til Jndsamling af Bidrag til de i Krigen Saarede og de Faldnes Efterladte indbetalt. i ugentlige eller maanedlige Bidrag 27 Rbd. - Mk. 5 s. eengang for alle . . . . . . . ialt 32 Rbd. 1 Mk. 5 -De foregaaende Uger var indbetalt 318 altsaa er til Dato indbetalt. . 350 Rbd. 1 Mk. 8 s. C. N. Tang. 6 a 700 Rbd. ønskes strax tillaans imod betryggende Sikkerhed. Herpaa Reflecterende ville behage at henvende sig til Adressecontoiret, der meddeler nærmere Oplysning.
Viborger Samler, 1848-07-10
Et Guld Armbaand er tabt sidste Løverdag Eftermiddag mellem Udgangen af Latinskolens Gaard og Mathiasgaden ad Strædet langs Skolehaven. Den retsindige Finder deraf, anmodes om at levere det paa Aviscontoiret imod Modtagelse af Findeløn.
Viborger Samler, 1848-07-10
Ledigt Embede. Ved Skive Borgerskole skal ansættes en Hjælpelærer med aarlig Lon 3 Tdr. Rug, 3 Tdr. Byg 155 Rbd. og Værelse for sin Person. Ansøgninger herom sendes til Skolecommissionen inden 6 Uger. Skole-Directionen constituerer med Ret til et halvt Aars Opsigelse. Dette Blads udenlandske Artikel redig, af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-07-11
Stifts-Tidende.
Viborger Samler, 1848-07-11
Viborg. Forsendes med Brevposten i Danmark og Hertugdømmerne. Tirsdagen den 117 Juli 1818. Nr. 119. 76 Aarg.
Viborger Samler, 1848-07-11
Udenlandske Efterretninger. Frankerig. Den 30te Juni afholdtes en Forsamling af 200 Deputerede af høire Side under GeneralBaragnay d'Hilliers Forsæde; man discuterede det Spørgsmaal, om man skulde andrage paa at sætte den aftraadte Erekutivmagt under Anklage. Discussionen var levende: ingen Beslutning toges, og en ny Forsamling skulde afholdes den følgende Dag. Vigtige Brevskaber skulle compromittere Ledru-Rollin og den af ham duperede Lamartine. Sidstnævnte er forfængelig og svag, først bekæmpede han Ledrus Planer; senere blev han et villigt Redskab i den Listiges Haand. Lamartines Aasyn vidner om dyb Græmmelse; isolleret, nændset sidder han paa sin Plads i Forsamlingen og indgyder dyb Medynk. Allerede under tegnes i de 12 Legioner i Nationalgarden Petitioner til Nationalforsamlingen, i hvilke der fordres, at en streng Undersøgelse skal indledes imod Executivcommissionens Forhold, og snart vil man ikke kunne modstaae den offentlige Stemme, saa meget man endnu tøver med at gjøre et yderligt Skridt. Under saadanne Forhold har Lamartine kjøbt i Grosvenor-Square i London et lille Huus; det er let muligt, at han om føie Tid maa søge sin Tilflugt der, hvor han da i Forening med Guizot kan anstille philosophiske Betragtninger over Magtens og Folkeyndestens Forgængelighed. Hverken Athens Utaknemmelighed imod en Miltiades, Themistoles og Aristides, ei heller den romerske Almues Forhold imod de ædle Graccher, eller de blodige Fingertegn, paa hvilke Revolutionen af 1789 er saa frugtbar, have afskrækket Sværmeren La martine fra at træde i hines Fodspor. Om denne Digter, thi det er han, kan man anvende Romerdigterens Selve Himmelen storme vi i vor Uforstand, og vore Misgreb forbyde Jupiter at nedlægge det straffende Lyn. For saa godt Kjøb vil Ledru-Rollin neppe slippe; imod ham nærer Bourgeistet et brændende Had.
Viborger Samler, 1848-07-11
Processen imod de Fangne fra 15de Mai vil blive supprimeret; man vil undgaae Opsigt og deportere Barbes, Blanqui, Raspail og de andre Fanger i Vincennes med Jnsurgenterne. Louis Blanc skal have erklæret at ville i dette Tilfælde deele sine Venners Skjebne. Der siges med Bestemthed, at tre socialistiske Deputerede – PierreLerour, Lagrange og Proudhon - have henvendt sig til General Cavaignac med den Erklæring at ledsage de Deporterede og forblive hos dem, saafremt Regjeringen vil indrømme dem de fornødne Landeiendomme og Subsistentsmidler til at kunne efter forialistiske Grundsætninger foretage et Colonisationsforsøg. Journalerne ere fulde af de Afskyeligheder, som hine Cannibaler have begaaet under Opstanden, og dog referere de neppe en Tiendedeel af hvad der har tildraget sig. Man opbyder Alt for at skjule de begaaede Horreurs, navnlig Scenerne i en Opdragelsesanstalt for unge Piger. – J et Øieblik, den 24de om Aftenen, mistvivlede endog Cavaignac om Seieren, og man traf de fornødne Forholdsregler for at transportere Nationalforsamlingen, Archiverne, Statsskatten til Versailles. Vognene stode allerede forspændte, og Artilleriet samt Cavalleriet skulde dække Overførsten. J Versailles vilde Nationalforsamlingen sammenkalde hele Rigets Nationalgarde, Cavaignacvilde til Parisergarnisonen kalde Alpebæren, og blokere og storme det insurgerede Paris. Jnsurgenterne vilde da om de endog vare blevne Herrer over Paris, ikke have kunne holde sig i 1 Uge; 500,000 Md. Nationalgardister i Forening med 80,000 Md. af Linien vilde snart have tilkjæmpet sig Seieren; men Paris vilde nu i saa Tilfælde have været en ryggende Askehob. For at sikkre Nationalforsamlingen skulle 65000 Md. Kjernetropper samles i Paris's Nærhed i Leire, der skulle være permanente. Tre Legioner af Pariser Nationalgarden ere opløste; tre andre Legioner skulle opløses, da mange Gardister i disse have deeltaget i Opstanden. – Marschal Bugeaud skal, med den franske Regjerings Tilladelse, have overtaget Commandoen over den forenede lombardisk sardinske Hær.
Viborger Samler, 1848-07-11
Efterretninger fra Paris af 3die Juli melde, at ExFuldbyrdelsescommissionen selv vil forlange en Undersøgelse af sit Forhold i de sidste Dage og retfærdiggjøre sig paa Cavaignacs Bekostning med den Denunciation, at Generalen, som Krigsminister, har skuffet Commissionen med Hensyn til Troppernes Effectivstand i Paris. General Cavaignac er paa sin Side tilsinds at tilbagevise med Energie en saadan Beskyldning og afsløre Sagernes sande Tilstand.
Viborger Samler, 1848-07-11
Den mobile Nationalgarde har i de fire Dages Kamp mistet 156 Officierer og 2000 Md. Hos 89, til Hospitalet Pitie transporterede saarede Fanger har man fundet 150,000 Fres, for det meste i Guld.
Viborger Samler, 1848-07-11
Jblandt Fangerne af første Kategorie, der skulle stilles for Krigsretterne, er en Herr Becker, Chef for Generalstaben i den saakaldte italienske Legion, der iøvrigt størstedeels bestaaer af hvervede Tydskere.
Viborger Samler, 1848-07-11
J en stor Mængde Deputeredes Navn vil Dupin stille det Andragende at overdrage i 15 Maaneder Cavaignacdet definitive Præsidentskab for Republiken.
Viborger Samler, 1848-07-11
En ny Organisation forestaaer Nationalgarden i Departementerne; den skal inddeles i 20 Divisioner, 40 Brigader og 120 Legioner og danne en permanent Hær, derkan concentreres paa bestemte Puncter.
Viborger Samler, 1848-07-11
Antallet af Offrene i Junidagenes Kamp anslaaes af Velunderrettede til 30,000 Døde og Saarede.
Viborger Samler, 1848-07-11
Nationalgarden har udstedet følgende Petition til Nationalforsamlingen: "Borgerrepræsentanter, Nationalforsamlingen troer at have opfyldt sin Pligt i den Kamp, som Anarchiets Parti var frækt nok til at levere hele det borgerlige Samfund. Jdag fremtræder den for dem for at forlange, at Retfærdighed udøves uden Lidenskab, men ogsaa uden Svaghed. Det kolossale Omfang af Emeuten, Antallet af de Kæmpende, den almindelige Plan til Kampen, det Overeensstemmende i Operationerne: Alt henviser derpaa, at talrige, og ligesaa snedige som fordærvede (pervers) Ledere stode i Spidsen for Jnsurrectionen. Det er fornemmelig disse, der bør straffes for deres Forbrydelser imod det dybt krænkede Fædreland, (lese patrie). De maae opsøges, og paagribes, hvor de endog befinde sig. Den offentlige Mening betegner allerede flere af disse Fædrelandets Fiender. Lad Undersøgelsen skride energisk frem, lad den ikke standses eller skræmmes ved nogetsomhelst Hensyn til høi Stilling, og snart vil den være i Besiddelse af en Mængde Beviser imod de Skyldige. – Desuden forlanger Borgervæbningen ufortøvet en Lov, der befaler Gardens fuldstændige og uopholdelige Reorganisation. Haarde Straffe ramme de Jndivider, der uden lovlige Grunde ikke mødte ved de første Trommeslag paa Allarmpladsene. - Vor tappre Hær maa see, at den har sin kraftfuldeste og mægtigste Bistand, i Borgervæbningen."
Viborger Samler, 1848-07-11
Jtalien. De neapolitanske, i Norditalien staaende Tropper under General Pepe have af Carlo Alberto erholdt Tilladelse til at optages og indlemmes i den fardinske Hær.
Viborger Samler, 1848-07-11
De nyeste Beretninger fra Neapel lyde meget betænkelige for Dynastiet. Staten befinder sig i en Opløsningstilstand, hvorfra de meest omfattende Concessioner ei kunne udrive den. Ferdinand den Anden har formelig forvandlet sit Palads til et Fort; Kanoner overalt, og Schweizerne omgive samme til Trods forden franske Admiral Baudins og Schweizerforbundsdagens Modforestillinger. Men Haabet om Seier begynder at vakle hos Kongen og hans maadelige Omgivelse; thi daglig indskibes Kostbarheder, og Kongens Broder, Greven af Aquila, har allerede fjernet sig fra Neapel og taget Tilflugt paa Øen Malta. Calabreserne rykke imod Hovedstaden, og mange Sicilianere ere landede i Rigets sydlige Provindser for at gjøre fælleds Sag med Jnsurgenterne. General Nunziante er med sine 10,000 Md. saaledes indesluttet, at han ikke er istand til at foretage Noget. Den 15de Mai vil hevne sig paa en frygtelig Maade.
Viborger Samler, 1848-07-11
Den sørgelige Tilstand i Neapel skildres fremdeles i Kölner-Zeitung. Kongen, hedder det, synes nemlig at være tilsinds at forsvare sig a tot prix, og ødelægge Neapel i Bund og Grund. Endog Terrasserne og Slottet ere forsynede med Kanoner. J Kosenza er en provisorisk Regjering etableret af de Misfornøiede.
Viborger Samler, 1848-07-11
Spanien. Fra Madrid meldes under 28de Juni, at Dronningen er i interessante Omstændigheder, og at Jndenrigsministeren er afreist til Sevilla, hvor man venter Hertuginden af Montpensters Forløsning.